Bezpečnosť Kombinácie Liekov Monural, Timonil, Briviact, Escitil, Diazepam
Dobrý deň. Je bezpečné užiť Monural v kombinácii s liekmi Timonil, Briviact, Escitil, Diazepam?Dakujem
Dobrý deň,
ďakujeme za Vašu otázku.
Liek Monural neinteraguje s ostatnými liekmi, ktoré užívate. Z tohto dôvodu je súčasné užitie možné.
Medzi ostatnými uvedenými liekmi bolo pozorovaných viacero klinicky stredne závažných interakcií v dôsledku ktorých sa môže rôzne ovplyvniť účinok liečby. O kombinácii liekov rozhoduje lekár na základe prínosu liečby a možných rizík z nej vyplývajúcich. Pokiaľ má o uvedenej kombinácii liekov vedomosť jeden ošetrujúci lekár, prispôsobil tomu aj dávkovanie liekov. Pri výskyte akýchkoľvek ťažkostí je potrebné mu danú skutočnosť oznámiť, aby rozhodol o ďalšom liečebnom účinku. V opačnom prípade je potrebné pri predpise nových liekov o prebiehajúcej liečbe lekára dodatočne informovať.
Prajem pekný zvyšok dňa.
S pozdravom
Mgr. Emma Halás Haluščíková